Hennie en Roxanne |Wedding| | Desi Kotze
Hoe baie kry mens ‘n bruid wat haar eie trourok maak en ‘n bruidegom wat sy eie trouring maak?
Baie dankie dat ek en Marisa deel van jul spesiale dag kon wees!
Geniet jul fotos…xxx
Roxanne se storie :
Daar was soveel mooi daai dag, daar is amper teveel om op te noem.
Meeste van die goedjies het ons self gemaak. Die voëltjiesaad hartjie dankie-sê geskenkies, die blommemeisies se blommekransies. Die roosblaar konfetti wat my ma uitgedroog het ,uit haar eie tuin. My ruiker wat ek self gemaak het uit materiaal blomme. My ma se rok waarin sy so mooi gelyk het. My trourok wat my soos n prinses laat voel het.
My something old was my ouma Grootjie, Rosina, se oorbelletjies. DIt het perfek gepas my vintage rok.
My something new was my wynrooi skoene, something borrowed was die silver haar kammetjie wat Clarissa Immelman geleen het. My something blue is n blou satyn hartjie wat ek in die binnekant van my trourok applique het met my splinternuwe van “Burger”.
Dit was by Clarissa en Gys Immelman se troue waar ons mekaar “gevind” het. Gys was by ons troue ons seremonie monster.
Dit was vir my baie belangrik dat ek my stiefpa van 15 jaar, Oom Mike deel moes maak van die vaders. Ek het toe besluit om hom te vra of hy vir my van die gastekamer af kan vergesel tot waar hy vir my aan my pa oorhandig, wat my daarvandaan weer sal instap by die kerkie. Oom Mike het nie een oomblik ophou babble toe ons begin stap nie, was te kostelik, seker die senuwees!
Die uitdrukking op my pa se gesig toe hy my sien was priceless. Hy het kalmeer pilletjies gekry om daardie dag te drink, want hy het gedink hy gaan ‘n emosionele breakdown hê.
Toe ek vir Hennie sien kon ek nie ophou smile nie. Ons het lank gewag vir die dag, en dit was perfek. ek sou niks verander het nie.
Ek moes my pose baie mooi hou toe ek vir Hennie hoor snik-snik langs my. Hy is my eie hardegat softie.
Die seremonie was kort, kragtig en pragtig. My oom Danie Basson het ons getrou met die mooie 1 Korintiërs 13.
By die onthaal was alles net te heerlik. Die heildronke het ons onkant gevang, omdat ons nie eens geweet het tannie Gideonie Basson en Jaco Smith gaan heildronke op my en Hennie instel nie.
Tannie Gideonie het die mooiste herinneringe van my opgebring toe ek nog haasbek en kaalbolyf saam met die seuns gespeel het. En Jaco het vir Hennie in trane gehad toe hy praat van sy 3 jarige seuntjie wat 3 heros het. Derde is Spiderman, tweede is Superman en eerste is Oom Hennie, omdat oom Hennie alles kan doen. Jaco het almal laat skaterlag met sy grappe oor Hennie se handigheid en my handigheid en watter handige kindertjies ons eendag sal hê.
Hennie het ons almal verbaas met sy toespraak want hy is maar ‘n man met min woorde. Hy het begin met: ” My bruid lyk absoluut pragtig”.
Die dans was vir my die kosbaarste. Die donderdagaand voor die troue het ons 2 nog in die huis gestaan en oefen. Ek in my pajamas en hy in sy onderbroek en kerk skoene. Die liedjie was “I don’t dance” van Lee Brice, wat so vanpas is op Hennie. Omdat ons nie een groot dansers is nie, het ons die naaste familie en vriende gevra om saam op die liedjie te dans sodra ons n paar steps gemaak het.
My pa en ma het vooraf afgesreek om saam met ons te dans, omdat ek hul enigste dogter is, dit was net so special omdat ek nie vooraf daarvan geweet het nie. Ek het omgekyk en daar dans my ma en pa te heerlik saam.
Alles het verder baie vining verby gegaan en toe ek weer my oë uitvee toe is die aand verby.
Ons kan net dankie sê vir ons diensverskaffers:
Tannie Reneé by Rooms with a View se diens is uitstekend. The attention to detail makes all the difference.
Jan Fouché, my vriend van 19 jaar, het my makeup gedoen as trougeskenk.